Doložka finančných, ekonomických, environmentálnych vplyvov a vplyvov
na zamestnanosť a podnikateľské prostredie

I.	Odhad dopadov na verejné financie

V doložke sú posudzované dopady navrhovanej novely, týkajúce sa nasledujúcich zmien:

-	riešenie skupiny fyzických osôb dlhodobo vykonávajúcich činnosť tanečného umelca v prípadoch, keď pre svoj zdravotný stav nemohli naplniť podmienku minimálnej doby sporenia pre vznik nároku na výplatu doplnkového výsluhového dôchodku,
-	povinné nemocenské poistenie sa bude vzťahovať na poberateľov starobného dôchodku, predčasného starobného dôchodku a invalidného dôchodku s poklesom nad 70 %, ktorí vykonávajú zárobkovú činnosť,
-	zníženie okruhu zamestnancov o doktorandov v dennej forme štúdia, ktorí sú podľa v súčasnosti platnej právnej úpravy na účely sociálneho poistenia považovaní za zamestnancov,
-	predĺženie minimálnej doby dôchodkového poistenia a starobného dôchodkového sporenia potrebnej na vznik nároku na starobný dôchodok a na predčasný starobný dôchodok z doterajších 10 rokov na 15 rokov; nová právna úprava sa bude vzťahovať len na nové prípady, t.j. tie, ktoré vzniknú po nadobudnutí účinnosti zákona,
-	sprísnenie podmienok nároku na predčasný starobný dôchodok, spočívajúce v tom, že nárok môže vzniknúť najskôr dva roky pred dovŕšením dôchodkového veku (nová právna úprava sa bude vzťahovať len na nové prípady, t.j. tie, ktoré vzniknú po nadobudnutí účinnosti zákona) a zákaz súbehu s príjmom zo závislej činnosti;
-	zrušenie transferu za poberateľov invalidných dôchodkov zo základného fondu invalidného poistenia do základného fondu starobného poistenia,
-	povinné platenie poistného na invalidné poistenie aj poberateľmi invalidného dôchodku s poklesom schopnosti vykonávať zárobkovú činnosť o viac ako 70 %, ktorí vykonávajú zárobkovú činnosť,
-	zrušenie maximálneho vymeriavacieho základu na platenie poistného na sociálne poistenie (okrem nemocenského a garančného poistenia) a starobné dôchodkové sporenie, 
-	zmena podmienok nároku na výplatu vdovských a vdoveckých dôchodkov,
-	zmena definície priemerného osobného mzdového bodu (pre špeciálne prípady poistencov),
-	dočasné umožnenie návratu do jednopilierového dôchodkového systému pre všetkých sporiteľov v systéme starobného dôchodkového sporenia a dočasné umožnenie vstupu do systému starobného dôchodkového sporenia,
-	vylúčenie z povinnej účasti na starobnom dôchodkovom sporení poistencov štátu,
-	zrušenie minimálneho vymeriavacieho základu na platenie poistného na sociálne poistenie fyzických osôb vykonávajúcich činnosť podľa osobitného predpisu z okruhu samostatne zárobkovo činných osôb, ktoré majú zároveň príjem zo závislej činnosti,
-	uplatnenie inštitútu mimoriadneho odpustenia povinnosti platiť penále (tzv. generálny pardon),
-	zvýšenie tvorby správneho fondu Sociálnej poisťovne.

I.I. Odhad dopadov na štátny rozpočet

(1)	Fyzické osoby vykonávajúce dlhodobo činnosť tanečného umelca – rozpočtová kapitola Ministerstva kultúry SR

Dotknutým osobám bude na ich osobný účet účastníka jednorazovo uhradený príspevok na doplnkové dôchodkové sporenie. Podľa údajov Ministerstva kultúry SR a zainteresovaných zamestnávateľov počet dotknutých osôb nepresahuje  v súčasnosti 20 osôb, takže výdavky spojené s doplnkovým dôchodkovým sporením týchto zamestnancov sa odhadujú vo výške uvedenej v nasledovnej tabuľke (v mil. Sk):

rok	2008	2009	2010	2011	
zvýšené výdavky	2,8	0,4	0,7	1,9	

(2)	Ostatné dopady vplývajúce na štátny rozpočet

Navrhovaná novela má vplyv na štátny rozpočet prostredníctvom:

- zvýšenia príjmov sociálneho poistenia a starobného dôchodkového sporenia (dôsledkom čoho bude nižší výber daní),
- zvýšenia výdavkov v systéme sociálnej pomoci.

Príslušné kvantifikácie sú uvedené v závere tejto kapitoly, pretože vyplývajú až z ďalších výpočtov.

I.II.	 Odhad dopadov na rozpočet Sociálnej poisťovne

Navrhovaná novela zvyšuje, resp. znižuje príjmy sociálneho poistenia a tým zvyšuje, resp. znižuje tvorbu správneho fondu (SF). Sadzba pre tvorbu SF v období rokov 2008 – 2011 je uvedená v bode 11 (3,5 %).

(1)	Nemocenské poistenie sa bude vzťahovať na poberateľov starobného dôchodku, predčasného starobného dôchodku a invalidného dôchodku s poklesom nad 70 %

Návrh prinesie zvýšenie príjmov nemocenského poistenia Sociálnej poisťovne o sumy uvedené v Tabuľke 1a (v mil. Sk).

								      Tabuľka 1a
rok	2008	2009	2010	2011	
zvýšenie príjmov	325	370	395	420	

Z týchto zvýšených príjmov bude utvorený nasledovný SF (v mil. Sk):

      Tabuľka 1b
rok	2008	2009	2010	2011	
zvýšenie	10	15	15	15	

Zvýšenie výdavkov je uvedené v Tabuľke 1c (v mil. Sk):

     Tabuľka 1c
rok	2008	2009	2010	2011	
zvýšenie výdavkov	105	125	130	135	

Sumárna bilancia (jej zlepšenie) je uvedená v Tabuľke 1 (v mil. Sk):

        Tabuľka 1
rok	2008	2009	2010	2011	
zlepšenie bilancie	210	230	250	270	

Predpokladaný počet dotknutých osôb predstavuje podľa odhadov Sociálnej poisťovne približne 71 000.

(2)	Vypustenie doktorandov z okruhu zamestnancov

Počet doktorandov denného štúdia podľa údajov Sociálnej poisťovne je približne 3 500. Pri priemernom vymeriavacom základe 14 263 Sk predpokladaný výpadok príjmov sociálneho poistenia predstavuje finančné sumy uvedené v Tabuľke 2a (v mil. Sk):

     Tabuľka 2a
rok	2008	2009	2010	2011	
zníženie príjmov	195	210	220	230	

Bez zníženia týchto príjmov by bol vytvorený nasledovný SF (v mil. Sk):

     Tabuľka 2b
rok	2008	2009	2010	2011	
zníženie	5	5	10	10	

Skutočné zhoršenie bilancie Sociálnej poisťovne je uvedené v Tabuľke 2 (v mil. Sk).

       Tabuľka 2
rok	2008	2009	2010	2011	
zhoršenie bilancie	190	205	210	220	

Uvedená kvantifikácia nepredpokladá zvýšené výdavky štátneho rozpočtu za tzv. invalidov z mladosti. V prípade výskytu tejto sociálnej udalosti by výdavky štátneho rozpočtu nemali presiahnuť 5 mil. Sk.

(3)	Predĺženie potrebnej doby poistenia pre nárok na starobný dôchodok a predčasný starobný dôchodok z 10 na 15 rokov

Dosiaľ priznané predčasné starobné dôchodky mali dobu poistenia dlhšiu ako 15 rokov.

Odhaduje sa, že v roku 2008 bude navrhovanou zmenou dotknutých približne 800 poistencov, ktorým nebude priznaný starobný dôchodok (vzhľadom na to, že ich doba poistenia by bola kratšia ako 15 rokov). Pre roky 2009 až 2011 boli pri výpočtoch použité nasledovné počty dotknutých osôb: 825, 850 a 900. Predpokladaná úspora je uvedená v Tabuľke 3 (v mil. Sk):

       Tabuľka 3
rok	2008	2009	2010	2011	
zlepšenie bilancie	15	30	45	35	

	Predpokladá sa, že približne 2/3 z týchto úspor Sociálnej poisťovne sa premietnu do zvýšených výdavkov štátneho rozpočtu. V roku 2012 a v nasledujúcich rokoch v dôsledku vyplácania zvýšených dôchodkov sa nepredpokladá žiadna úspora plynúca z uvedeného návrhu.

(4)	Zmena podmienok nároku na predčasný starobný dôchodok - vznik nároku najskôr dva roky pred dovŕšením dôchodkového veku a zákaz súbehu s príjmom zo závislej činnosti

(4.1)	Zmena pre novopriznané dôchodky

Predpokladaný počet novopriznaných predčasných starobných dôchodkov v zmysle súčasnej legislatívy je uvedený v riadku A nasledovnej tabuľky. Ohraničenie vzniku nároku na 2 roky pred dovŕšením dôchodkového veku zníži predpokladaný počet novopriznaných predčasných starobných dôchodkov na hodnoty v riadku B. Podmienka zákazu súbehu s príjmom zo závislej činnosti zníži predpokladaný počet novopriznaných predčasných starobných dôchodkov na hodnoty v riadku C.

rok	2008	2009	2010	2011	
A	25 000	21 000	17 000	15 000	
B	15 000	12 600	10 200	9 000	
C	10 000	8 400	6 800	6 000	

V roku 2006 bolo priznaných len 38 predčasných starobných dôchodkov tým sporiteľom, ktorí mali do dôchodkového veku viac ako dva roky. Dopad tejto skupiny sporiteľov na horeuvedenú kvantifikáciu je preto zanedbateľný.

Pri uvedených predpokladoch v tabuľke návrh predstavuje zníženie výdavkov Sociálnej poisťovne o sumy uvedené v Tabuľke 4.1a (v mil. Sk):

  Tabuľka 4.1a
rok	2008	2009	2010	2011	
zníženie výdavkov	920	1 665	1 415	1 430	

Negatívnym dôsledkom návrhu bude pravdepodobne zvýšený počet došlých žiadostí o predčasný starobný dôchodok v posledných mesiacoch roku 2007 (z dôvodu vyššieho záujmu o predčasný starobný dôchodok za súčasných, „mäkších“ podmienok pre odchod do predčasného starobného dôchodku). Predpokladaný počet dotknutých osôb predstavuje približne 1 520. Odhaduje sa, že v roku 2007 by sa z tohto dôvodu mohli výdavky Sociálnej poisťovni zvýšiť o približne 40 mil. Sk, čo by sa do rokov 2008 – 2011 premietlo do zvýšených výdavkoch asi o 170 mil. Sk ročne.

Odhad zlepšenia bilancie je uvedený v Tabuľke 4.1 (v mil. Sk).

    Tabuľka 4.1
rok	2008	2009	2010	2011	
zlepšenie bilancie	750	1 495	1 245	1 260	

(4.2)	Zánik nároku na výplatu predčasného starobného dôchodku pri výkonne zárobkovej činnosti od 1. 1. 2008 pre tých poberateľov predčasného starobného dôchodku, ktorí ho poberajú k 31. 12. 2007

Predpokladá sa úspora (v mil. Sk) na približne 9 800 predčasných starobných dôchodkoch.

    Tabuľka 4.2
rok	2008	2009	2010	2011	
zlepšenie bilancie	1 115	1 175	1 225	1 270	

Sumárna bilancia (jej zlepšenie) je uvedená v Tabuľke 4 (v mil. Sk).

       Tabuľka 4
rok	2008	2009	2010	2011	
zlepšenie bilancie	1 865	2 670	2 470	2 530	

(5)	Zrušenie transferu za poberateľov invalidných dôchodkov

Zrušenie transferu za poberateľov invalidných dôchodkov bude z hľadiska bilancie dotknutých základných fondov finančne neutrálne. Zrušenie transferu sa dotkne poberateľov invalidných dôchodkov, ktorí sú sporiteľmi v systéme starobného dôchodkového sporenia.

Odhad zlepšenia bilancie základného fondu starobného poistenia v dôsledku úspory výdavkov je uvedený v Tabuľke 5 (v mil. Sk).

      Tabuľka 5
rok	2008	2009	2010	2011	
zlepšenie bilancie	60	60	65	70	

(6)	Platenie poistného na invalidné poistenie aj poberateľmi invalidného dôchodku, ktorí vykonávajú zárobkovú činnosť

Odhad zvýšenia príjmov starobného poistenia je uvedený v Tabuľke 6 (v mil. Sk).

      Tabuľka 6
rok	2008	2009	2010	2011	
zlepšenie bilancie	65	70	75	80	

SF vytvorený z týchto prostriedkov dosahuje zanedbateľnú sumu približne 2 mil. Sk.

Predpokladaný počet dotknutých osôb predstavuje podľa odhadov Sociálnej poisťovne približne 9 000.

(7)	Zrušenie maximálneho vymeriavacieho základu na platenie poistného na sociálne poistenie (okrem nemocenského a garančného poistenia)

Navrhované zrušenie maximálneho vymeriavacieho základu sa bude týkať približne 21 000 poistencov platiacich poistné na starobné a invalidné poistenie, na poistenie v nezamestnanosti a do rezervného fondu solidarity.

Odhad zvýšenia príjmov Sociálnej poisťovne je uvedený v Tabuľke 7a (v mil. Sk).

     Tabuľka 7a
rok	2008	2009	2010	2011	
zvýšenie príjmov	4 840	5 140	5 465	5 740	

Z týchto zvýšených príjmov bude utvorený nasledovný SF (v mil. Sk):

     Tabuľka 7b
rok	2008	2009	2010	2011	
zvýšenie	170	180	190	200	

Skutočné zlepšenie bilancie Sociálnej poisťovne je uvedené v Tabuľke 7 (v mil. Sk).

       Tabuľka 7
rok	2008	2009	2010	2011	
zlepšenie bilancie	4 670	4 960	5 275	5 540	

Pri tejto kvantifikácii sa nepredpokladá, že osoby s vyššími príjmami (ktorých sa toto opatrenie dotkne) budú v masívnejšom meradle využívať iné formy zabezpečenia svojho predchádzajúceho príjmu.

(8)	Zmena podmienok nároku na výplatu vdovských a vdoveckých dôchodkov

Odhad zníženia výdavkov Sociálnej poisťovne je uvedený v Tabuľke 8 (v mil. Sk).

       Tabuľka 8
rok	2008	2009	2010	2011	
zlepšenie bilancie	35	75	75	75	

Predpokladaný počet dotknutých osôb predstavuje približne 1 750 prípadov ročne.

(9)	Zmena definície priemerného osobného mzdového bodu

Podľa údajov Sociálnej poisťovne sa zmena definície priemerného osobného mzdového bodu pre špecifické prípady poistencov bude dotýkať približne 15% dôchodkov, priznaných v období rokov 2004 – 2007. Predpokladá sa, že tento pomer zostane zachovaný aj v budúcich rokoch. V zásade pôjde o tie skupiny poistencov, ktorí v stanovenom rozhodujúcom období nemajú dostatočný počet kalendárnych rokov, v ktorých možno určiť osobný mzdový bod a neexistuje evidencia ich príjmov v niektorom roku v období pred rozhodujúcim obdobím, no je evidencia o tom, že v týchto rokoch boli poistení.

Zmena definície spôsobí zvýšenie výdavkov, ktoré sú uvedené v Tabuľke 9 (v mil. Sk). Spätné prehodnotenie výpočtu priemerného osobného mzdového bodu za roky 2004 – 2007 v sume 90 mil. Sk je premietnuté do výdavkov roku 2008.

     Tabuľka 9
rok	2008	2009	2010	2011	
zhoršenie bilancie	105	50	80	110	

Predpokladaný počet dotknutých osôb predstavuje približne 6 500 prípadov ročne.

(10)	Navrhované zmeny v systéme starobného dôchodkového sporenia

(10.1)	Umožnenie vstupu do systému starobného dôchodkového sporenia

Odhadovaný počet dotknutých osôb predstavuje približne 20 000. Sociálna poisťovňa bude mať v tomto dôsledku výpadok príjmov, ktorý znázorňuje Tabuľka 10.1 (v mil. Sk):

        Tabuľka 10.1a
rok	2008	2009	2010	2011	
zníženie príjmov	420	440	460	480	

Bez zníženia týchto príjmov by bol vytvorený nasledovný SF (v mil. Sk):

        Tabuľka 10.1b
rok	2008	2009	2010	2011	
zníženie	15	15	15	15	

Skutočné zhoršenie bilancie Sociálnej poisťovne je uvedené v Tabuľke 10.1 (v mil. Sk).

          Tabuľka 10.1
rok	2008	2009	2010	2011	
zhoršenie bilancie	405	425	445	465	

(10.2)	Riešenie situácie tých sporiteľov, pre ktorých je systém starobného dôchodkového sporenia nevýhodný

Nasledovná kvantifikácia predpokladá umožnenie návratu do jednopilierového dôchodkového systému pre všetkých sporiteľov.

Tabuľka 10.2a (v mil. Sk) znázorňuje vrátenie príspevkov do Sociálnej poisťovne pri vrátení do systému sociálneho poistenia 2,2% počtu aktívnych sporiteľov (nepredpokladá sa enormný počet návratov sporiteľov). Predpokladaný počet dotknutých osôb tak predstavuje približne 30 800.

   Tabuľka 10.2a
rok	2008	2009	2010	2011	
zvýšenie príjmov	1 605	575	630	695	

Z vrátených príspevkov do Sociálnej poisťovne si Sociálna poisťovňa vytvorí správny fond v navrhovanej výške 3,0 % nasledovne (v mil. Sk):

         	  Tabuľka 10.2b
rok	2008	2009	2010	2011	
zvýšenie	50	15	20	20	

Tabuľka 10.2 znázorňuje zvýšenie príjmov základného fondu dôchodkového poistenia Sociálnej poisťovne (v mil. Sk):

     Tabuľka 10.2
rok	2008	2009	2010	2011	
zlepšenie bilancie	1 555	560	610	675	

(10.3)	Vylúčenie z povinnej účasti na starobnom dôchodkovom sporení poistencov štátu

Odhad zvýšenia príjmov Sociálnej poisťovne je uvedený v Tabuľke 10.3a (v mil. Sk). Predpokladaný počet dotknutých osôb prestavuje približne 120 000.

        Tabuľka 10.3a
rok	2008	2009	2010	2011	
zvýšenie príjmov	1 660	1 775	1 900	2 025	

Z týchto zvýšených príjmov bude utvorený nasledovný SF (v mil. Sk):

        Tabuľka 10.3b
rok	2008	2009	2010	2011	
zlepšenie	50	55	60	60	

Tabuľka 10.3 znázorňuje zvýšenie príjmov základného fondu dôchodkového poistenia Sociálnej poisťovne (v mil. Sk):

          Tabuľka 10.3
rok	2008	2009	2010	2011	
zlepšenie bilancie	1 610	1 720	1 840	1 965	

Celkové zlepšenie bilancie Sociálnej poisťovne je uvedené v Tabuľke 10 (v mil. Sk).

  Tabuľka 10
rok	2008	2009	2010	2011	
zlepšenie bilancie	2 760	1 855	2 005	2 175	

Pozn. Vrátenie postúpených príspevkov je zakalkulované v roku 2008.

(11)	Zrušenie minimálneho vymeriavacieho základu na platenie poistného na sociálne poistenie fyzických osôb vykonávajúcich činnosť podľa osobitného predpisu z okruhu samostatne zárobkovo činných osôb, ktoré majú zároveň príjem zo závislej činnosti

Počet dotknutých fyzických osôb predstavuje podľa údajov Sociálnej poisťovne približne 2 700.

Návrh prinesie zníženie príjmov sociálneho poistenia Sociálnej poisťovne o sumy uvedené v Tabuľke 11 (v mil. Sk).

  Tabuľka 11
rok	2008	2009	2010	2011	
zníženie príjmov	14	15	16	17	

Tvorba SF bude pri uvedenom odhade znížená o približne 1 mil. Sk.

(12)	Uplatnenie inštitútu mimoriadneho odpustenia povinnosti platiť penále (tzv. generálny pardon)

Pri kvantifikácii dopadu generálneho pardonu sa vychádzalo z vyhodnotenia generálneho pardonu v roku 2005 (podmienka uhradenia dlžných súm poistného do 31. decembra 2004), keď bolo podaných 15 602 žiadostí a Sociálnej poisťovni z tohto titulu bolo uhradené poistné v sume 1 554,8 mil. Sk, pričom výška odpusteného alebo zníženého penále predstavovala 628,6 mil. Sk.

Pri odhade sa vychádzalo z predpokladu, že podmienkou pre uplatnenie inštitútu bude úhrada súm dlžného poistného v roku 2008, t.j. Sociálna poisťovňa by mala mať zvýšené príjmy z tohto titulu len v roku 2008.

          Tabuľka 12a
rok	2008	2009	2010	2011	
zvýšenie príjmov	1 000	0	0	0	

Z týchto zvýšených príjmov bude utvorený nasledovný SF (v mil. Sk):

           Tabuľka 12b
rok	2008	2009	2010	2011	
zlepšenie	35	0	0	0	

Celkové zlepšenie bilancie Sociálnej poisťovne je uvedené v Tabuľke 12 (v mil. Sk).

  Tabuľka 12
rok	2008	2009	2010	2011	
zlepšenie bilancie	965	0	0	0	

(12)	Zvýšenie tvorby správneho fondu Sociálnej poisťovne

Návrh novely predpokladá, že percentuálna sadzba na tvorbu SF neprekročí v nasledujúcich rokoch 3,5%. Vo všetkých kvantifikáciách, týkajúcich sa tvorby SF, sa používa nezmenená úroveň tejto sadzby. 

rok	2008	2009	2010	2011	
sadzba	3,5	3,5	3,5	3,5	

Pri takto nastavenej percentuálnej sadzbe tvorby SF by jeho výška v jednotlivých rokoch bola nasledovná (v mil. Sk):

Tabuľka 12a
rok	2008	2009	2010	2011	
tvorba SF	730	765	800	840	

V dôsledku navrhnutých opatrení bude mať Sociálna poisťovňa nasledovné zvýšenie tvorby SF (v mil. Sk):

Tabuľka 12b
rok	2008	2009	2010	2011	
tvorba SF	295	245	260	270	

Vyššia tvorba SF negatívne ovplyvní sumárnu bilanciu Sociálnej poisťovne nasledovne (v mil. Sk):

  Tabuľka 12
rok	2008	2009	2010	2011	
zhoršenie bilancie	1 025	1 010	1 060	1 110	

x x x x x

SUMÁRNA BILANCIA SOCIÁLNEJ POISŤOVNE (v mil. Sk)

rok	2008	2009	2010	2011	
zlepšenie	9 605	8 915	9 155	9 590	

SUMÁRNA BILANCIA je súčtom tabuliek 1, 2, 3, 4, 5, 6, 7, 8, 9,10, 11 a 12a. Bilancia nezohľadňuje finančný dopad niektorých parciálnych opatrení, ktorých efekt je marginálny (zvýšenie úrazovej renty, rozšírenie skupiny osôb povinne zúčastnených v treťom pilieri o hudobných umelcov).

x x x x x

SUMÁRNA BILANCIA ŠTÁTNEHO ROZPOČTU, OBCÍ A VYŠŠÍCH ÚZEMNÝCH CELKOV (v mil. Sk)

A) Novela mení príjmy systému sociálneho poistenia v bodoch 1, 2, 6, 7, 11 a z dôvodu zrušenia maximálnych vymeriavacích základov na vybrané subsystémy sociálneho poistenia zvyšuje objem finančných zdrojov smerujúcich do systému starobného dôchodkového sporenia (pozri kvantifikácie v bode II.II – odhad vplyvov na dôchodkové správcovské spoločnosti). Nasledujúca Tabuľka A (v mil. Sk) ilustruje zvýšené príjmy sociálneho poistenia a starobného dôchodkového sporenia vyplývajúce z uvedených zmien:

    Tabuľka A
Rok	2008	2009	2010	2011	
zvýšenie	6 050	6 450	6 860	7 215	

Príslušné zníženie príjmov štátneho rozpočtu, obcí a vyšších územných celkov z výberu daní znázorňuje Tabuľka A1 (v mil. Sk):

   Tabuľka A1
Rok	2008	2009	2010	2011	
zníženie	1 150	1 225	1 305	1 370	

Daňový výpadok obcí a vyšších územných celkov bude pritom tvoriť 93,8% z výpadku daňových príjmov fyzických osôb, ktorý je uvedený v bode II.I., t.j. bude nasledovný (v mil. Sk):

  Tabuľka A2
rok	2008	2009	2010	2011	
zníženie	295	320	340	355	

Príslušné zníženie príjmov štátneho rozpočtu z výberu daní vybraných od zamestnávateľov z časti II.II a od fyzických osôb zodpovedajúcich 6,2% (predstavujúcim v roku 2008 približne 20 mil. Sk ročne, v roku 2009 20 mil. Sk, v roku 2010 20 mil. Sk a v roku 2011 25 mil. Sk) ilustruje nasledovná Tabuľka A* (v mil. Sk):

    Tabuľka A*
rok	2008	2009	2010	2011	
zníženie	855	905	965	1 015	

B) V nasledujúcej Tabuľka B* (v mil. Sk) je uvedené zvýšenie výdavkov v systéme sociálnej pomoci, ako dôsledok opatrenia z bodu 3.

   Tabuľka B*
rok	2008	2009	2010	2011	
zvýšenie	10	20	30	25	

C) Vypustenie doktorandov z okruhu zamestnancov zníži výdavky štátneho rozpočtu (rozpočtová kapitola Ministerstva školstva SR) nasledovne (v mil. Sk):

   Tabuľka C*
rok	2008	2009	2010	2011	
zníženie	190	205	210	220	

SUMÁRNA BILANCIA je súčtom tabuliek A*, B* a C*.

rok	2008	2009	2010	2011	
zhoršenie bilancie	675	720	785	820	

II.	Odhad dopadov na obyvateľstvo, hospodárenie podnikateľskej sféry a iných právnických osôb

II.I. Odhad dopadov na obyvateľstvo

Dôležitým dopadom navrhovanej novely bude zníženie počtu priznaných predčasných starobných dôchodkov, vdovských a vdoveckých dôchodkov v dôsledku sprísnenia podmienok.

Ďalším dôležitým dopadom novely bude zvýšenie dôchodkov na základe výhodnejšieho výpočtu priemerného osobného mzdového bodu tých poistencov, ktorým nebolo možné zistiť v rozhodujúcom období požadovaný počet osobných mzdových bodov.

Vplyv novely za celý okruh zamestnancov z hľadiska platenia poistného a platenia daní je uvedený v nasledovných troch tabuľkách (v mil. Sk):

rok	2008	2009	2010	2011	
zvýšenie poistného	1 670	1 785	1 900	2 000	

rok	2008	2009	2010	2011	
zníženie daní	315	340	360	380	

rok	2008	2009	2010	2011	
zhoršenie bilancie	1 355	1 445	1 540	1 620	

V dôsledku zrušenia maximálnych vymeriavacích základov a pri predpokladanom zachovaní hrubej mzdy dôjde k zníženiu čistej mzdy tých poistencov, u ktorých vymeriavací základ (hrubá mzda) prevyšuje 3-násobok priemernej mzdy. 

II.II. Odhad dopadov na podnikateľskú sféru

Navrhovaná novela môže mať negatívny vplyv na podnikateľskú sféru v prípade, že zrušenie maximálnych vymeriavacích základov bude zo strany zamestnávateľov kompenzované udržovaním úrovne predchádzajúcej čistej mzdy (zvýšenie celkových nákladov na prácu).

Vplyv novely za celý okruh zamestnávateľov z hľadiska platenia poistného a platenia daní je uvedený v nasledovných troch tabuľkách (v mil. Sk):

rok	2008	2009	2010	2011	
poistné	4 380	4 660	4 960	5 210	

rok	2008	2009	2010	2011	
zníženie daní	835	885	945	990	

rok	2008	2009	2010	2011	
zhoršenie bilancie	3 545	3 775	4 015	4 220	

Zrušením maximálneho vymeriavacieho základu bude najmenej dotknutá skupina samostatne zárobkovo činných osôb, ktorí v úhrne zaplatia na poistnom o približne 5 mil. viac. Návrh bude mať pozitívny dopad na vybranú skupinu samostatne zárobkovo činných osôb, ktoré budú z tejto definície vyňaté (pozri bod 11).

Uvedené kvantifikácie vychádzajú z údajov Sociálnej poisťovne, týkajúcich sa početností individuálnych vymeriavacích základov zamestnancov. Nerozlišuje pritom medzi zamestnávateľmi súkromného a štátneho (resp. verejného) sektora.

Odhad vplyvov na dôchodkové správcovské spoločnosti:

Z titulu zrušenia maximálneho vymeriavacieho základu objem príspevkov do dôchodkových správcovských spoločností na starobné dôchodkové sporenie bude nasledovne zvýšený (v mil. Sk):

rok	2008	2009	2010	2011	
zvýšenie	1 030	1 095	1 165	1 220	

Dopad vplyvov všetkých opatrení na dôchodkové správcovské spoločnosti bude nasledovný (v mil. Sk):

rok	2008	2009	2010	2011	
zhoršenie	1 795	825	915	1 030	

III.	Odhad dopadov na životné prostredie

Navrhovaná novela nemá vplyv na  životné prostredie.

IV.	Odhad dopadov na zamestnanosť

Navrhovaná novela môže mať v dôsledku zvýšených nákladov na prácu negatívny vplyv na zamestnanosť.